32001R0495
L 072/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 495/2001 НА КОМИСИЯТА
от 13 март 2001 година
за изменение на приложението към Регламент (ЕИО) № 3508/92 на Съвета относно установяването на интегрирана система за администриране и контрол на определени схеми за подпомагане на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3508/92 на Съвета от 27 ноември 1992 г. относно установяването на интегрирана система за администриране и контрол на определени схеми за подпомагане на Общността (1), последно изменен с Регламент (ЕО) № 1593/2000 (2), и по-специално член 9а, параграф 1, третата алинея от него,
като има предвид, че:
(1)
Съгласно член 9а от Регламент (ЕИО) № 3508/92, държавите-членки следва да гарантират, че мерките, които не са посочени в член 1, но са изброени в приложението към настоящия регламент, както в случая на лен и коноп, са съвместими с интегрираната система за администриране и контрол.
(2)
Съгласно Регламент (ЕО) № 1672/2000 на Съвета от 27 юли 2000 г. относно изменение на Регламент (ЕО) № 1251/1999 относно установяването на система за подпомагане на производители на определени полски култури, за да се включат лена и конопа, отглеждани за влакно (3) преките плащания на помощ за лен и коноп са интегрирани в системата за подпомагане на производители на определени полски култури, които се регулират директно от интегрираната система за администриране и контрол.
(3)
Посочването на лен и коноп в приложението към Регламент (ЕИО) № 3508/92 следователно е ненужно. Приложението трябва да бъде съответно изменено.
(4)
Мерките, предвидени в настоящия регламент, са в съответствие със становището на Комитета на ФЕОГА,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 3508/92 се заменя с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 март 2001 година.